text: Ugens sommerret: Jordbærtærte og vafler
  14 juli 2017 kl. 13.51
  I ugens sommeret er vi røget over i det søde hjørne. Hattesgaard på Rømø serverer hjemmelavet jordbærtærte og vafler med fyld.
  Så er det weekend, og denne uges sommerret er måske mere dessert end en ret.
  Tilgengæld er der to opskrifter, du kan give dig i kast med i weekenden. En Jordbærtærte og vafler.
  I denne uge kommer opskrifterne fra Hattesgaard på Rømø.
  Den gamle gård, der tidligere husede søens folk, er i dag omdannet til en café og antikbutik og har fundet to opskrifter frem fra deres udvalg i kagedisken.
  Rosas Vafler
  Du skal bruge:Dej til ti vafler:         200 gram hvedemel         100 gram smør         50 gram flormelis         50 gram perlesukker         Lidt kartoffelmel Fyld:         150 gram flormelis         200 gram smør         Revet skal af en økologisk appelsin         En tsk. vaniljeHak smørret ud i melet sammen med flormelis.Rul dejen ud på et bord drysset med kartoffelmel, og stik cirkler ud på cirka seks cm i diameter – eller lav ovaler med et jern til franske vafler.Rul cirklerne ovale i perlesukker, så det sætter sig fast i dejen.Pensl med æg, og bag dem ved 220 grader i cirka 10 -15 minutter.Herefter skal de køle af.Til fyldet røres smørret blødt med flormelis og appelsinskal.Smør fyldet på en vaffel, og læg en anden på toppen.Anretning:De nu færdige Rosas Vafler serveres herefter med masser af friske jordbær.
  
  Jordbærtærte med hjemmelavet vaniljecreme
  Dej:         175 gram smør         175 gram sukker         200 gram mel         ½ tsk. Bagepulver         ½ tsk. Vanilje         1 ægVaniljecreme:         60 gram æggeblommer         25 gram majsstivelse         45 gram sukker         1 tsk. vaniljesukker         250 gram sødmælk         25 gram smør Ælt alle ingredienser til dejen sammen. Rul ud, og læg i en metaltærteform. Bag i 20 minutter ved 180 grader.Pisk alle ingredienser til vaniljecremen sammen undtagen sødmælk og smør, indtil der ikke er klumper.Tilsæt derefter 50 gram sødmælk.200 gram mælk koges op.Æggesnapsen hældes i mælken, og massen koges op til den tykner og ”slår” et par bobler.Tages herefter af varmen. 25 gram smør tilsættes, og røres ud i.Cremen filmes og sættes på køl til dagen efter, hvor den piske op og smages til med pisket fløde.Bland derefter flødeskum med kagecreme, cirka halv af hver, og pynt kagen med cremen og masser af jordbær.Kagecremen kan købes færdig, men en hjemmelavet vaniljecreme, som lavet på Hattesgaard, giver kagen det sidste pift.
  
  